Държавен вестник, бр. 7, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  7
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО 
НА ПРАВОСЪДИЕТО
ЗАПОВЕД № СД-06-18 
от 27 юни 2024 г.
На основание чл. 25, ал. 4 от Закона за 
администрацията, чл. 655а, ал. 2 от Търгов­
ския закон и чл. 17, ал. 5 от Наредба № 3 от 
27 юни 2005 г. за реда за подбор, квалификация 
и контрол върху синдиците нареждам:
Изключвам временно за срок една година 
поради невнасяне на вноската за професио­
нална квалификация за 2024 г. Любка Геор­
гиева Янева-Танковска с адрес: Пазарджик, 
ул. Градинарска 4, от утвърдения със Заповед 
№ ЛС-04-72 от 6.02.2006 г. на министъра на 
правосъдието (ДВ, бр. 16 от 2006 г.) списък 
на лицата, които могат да бъдат назначавани 
за синдици, включена в списъка със Заповед 
№ ЛС-04-671 от 19.04.2017 г. на министъра на 
правосъдието (ДВ, бр. 35 от 2017 г.).
Мотиви: Любка Георгиева Янева-Танковска е 
включена в утвърдения със Заповед № ЛС-04-72 
от 6.02.2006 г. на министъра на правосъдието 
(ДВ, бр. 16 от 2006 г.) списък на лицата, които 
могат да бъдат назначавани за синдици, със 
Заповед № ЛС-04-671 от 19.04.2017 г. на минис­
търа на правосъдието (ДВ, бр. 35 от 2017 г.).
Съгласно чл. 655а, ал. 1 от Търговския закон 
синдикът прави задължителна ежегодна вноска 
за професионална квалификация, чийто раз­
мер се определя в наредба за реда за подбор, 
квалификация и контрол върху синдиците, 
която се издава съвместно от министъра на 
правосъдието, министъра на икономиката и 
министъра на финансите.
В изпълнение на цитираната законова 
разпоредба в чл. 17, ал. 1 от Наредба № 3 от 
27 юни 2005 г. за реда за подбор, квалифика­
ция и контрол върху синдиците е предвидено 
задължението в срок до 31 март на всяка ка­
лендарна година синдикът да направи вноска 
за професионална квалификация в размер на 
една минимална работна заплата за страната, 
да уведоми за това писмено министъра на пра­
восъдието и да представи доказателства, освен 
когато вноската е платена по електронен път.
От представените с писма рег. № 92-38-
16#9/3.04.2024 г. и № 91-00-78/7.05.2024 г. на 
дирекция „Финанси и бюджет“ извлечения 
от счетоводната програма на Министерството 
на правосъдието за постъпилите по сметката 
на министерството вноски за професионал­
на квалификация от синдици за периода от 
1.01.2024 г. до 1.04.2024 г. и съответно за пе­
риода от 1.01.2024 г. до 30.04.2024 г. е видно, 
че Любка Георгиева Янева-Танковска не е 
изпълнила задължението си за заплащане на 
вноската за професионална квалификация за 
2024 г. в нормативно определения срок.
На основание чл. 17, ал. 7 от Наредба 
№ 3 от 27 юни 2005 г. за реда за подбор, 
квалификация и контрол върху синдиците на 
синдик Любка Георгиева Янева-Танковска е 
изпратено писмено уведомление рег. № 92-
38-16#116/30.05.2024 г. с предупреждение, че 
в случай че не изпълни задължението си да 
плати годишната си вноска за професионална 
квалификация за 2024 г., да уведоми за това 
писмено министъра на правосъдието и да 
представи доказателства (копие на платежен 
документ) в 10-дневен срок от получаването 
на уведомлението, по отношение на него 
ще бъдат предприети действия по чл. 655а, 
ал. 2 от Търговския закон за временното му 
изключване от списъка по чл. 655, ал. 1, т. 5 
от Търговския закон за срок една година от 
влизането в сила на заповедта на министъра 
на правосъдието. 
Видно от известие за доставяне № ИД PS 
1040 80TSN5 7 уведомлението е получено от 
синдика на 4.06.2024 г. 
От представеното с писмо рег. № 92-38-
16#157/25.06.2024 г. на дирекция „Финанси и 
бюджет“ извлечение от счетоводната програма 
на Министерството на правосъдието за постъ­
пилите по сметката на министерството вноски 
за професионална квалификация от синдици за 
периода от 1.05.2024 г. до 24.06.2024 г. се устано­
вява, че въпреки отправеното предупреждение 
Любка Георгиева Янева-Танковска отново не 
е изпълнила задължението си за заплащане 
на вноската за професионална квалификация 
за 2024 г. в определения за това срок.
С оглед на изложеното е налице основание 
за прилагане на разпоредбите на чл. 655а, ал. 2 
от Търговския закон и чл. 17, ал. 5 от Наредба 
№ 3 от 27 юни 2005 г. за реда за подбор, ква­
лификация и контрол върху синдиците, според 
които невнасянето в срок на една вноска за 
професионална квалификация е основание 
за временното изключване на синдика от 
списъка по чл. 655, ал. 1, т. 5 от Търговския 
закон за срок една година от влизането в сила 
на заповедта на министъра на правосъдието.
Настоящата заповед да се съобщи на Любка 
Георгиева Янева-Танковска – за сведение, и на 
директора на дирекция „Взаимодействие със 
съдебната власт“ – за сведение и изпълнение.
Заповедта подлежи на оспорване по реда 
на Административнопроцесуалния кодекс в 
14-дневен срок от съобщаването є пред съот­
ветния административен съд.
Влязлата в сила заповед да се обнародва в 
„Държавен вестник“.
Министър:
 М. Павлова
104